Like etter klokken 15 i dag fikk politiet melding om en trafikkulykke på Nesttun.

Tre biler og bybanen skal være involvert, og nødetatene var raskt på stedet.

110-sentralen opplyser om at ingen personer ble skadet.

- Hendelsesforløpet vet vi ikke, annet enn at bybanen har kjørt inn i en bil. Det skal være skader i fronten. For øyeblikket holder vi på med å sikre skadestedet, sier vaktkommandør hos 110-sentralen Stig Tettler.

Han opplyser om at bybanen står i sporet, og ikke har sporet av.

Lang kø

Det er ellers trafikale problemer i området som følge av ulykken.

- Det er en del kø i området. Køen følger sjølinjen, og går helt til Krambua ved E39, opplyser Jan Marøy på Vegtrafikksentralen.

Av omkjøringsmuligheter er det mulig å kjøre til Lagunen og tilbake mot Fana.

- Men køen er ikke så saktegående at det bør være nødvendig. Det er jo likevel ofte kø i disse områdene på en fredag, påpeker Marøy.

Ellers er det tett trafikk på alle utfartsårene fra byen, men ingenting utover det normale for en fredag ettermiddag.

Rett før klokken 1600 melder Skyss at bybanen er i drift igjen, mellom sentrum og Paradis, og fra Mårdalen til Birkelandsskiftet.

På kartet kan du se trafikken akkurat nå. Rødt betyr svært saktegående. Grønt betyr at den flyter godt. Flytt kartet slik at du ser veistrekningen du ønsker å få informasjon om.

Trafikktips? Kontakt BA på tips@ba.no eller 800 33 044

Slik ser det ut på veiene akkurat nå (alle webkamera: Statens vegvesen):

E39 Fjøsangerveien:

E39 Nordhordlandsbrua:

E39 Vågsbotn:

Rv. 580 Lagunen:

RV. 555 Sotrabrua vest: (Webkamera Statens vegvesen)